ສມປຊ ໄຂສົກຮຽນໃໝ່ ແລະ ສະຫຼອງວັນຄູແຫ່ງຊາດ
ສະຖາບັນການເມືອງ-ການປົກຄອງແຫ່ງຊາດ (ສມປຊ) ໄດ້ຈັດພິທີໄຂສົກຮຽນໃໝ່ປະຈຳສົກຮຽນ 2016-2017 ແລະ ສະເຫຼີມສະຫຼອງ ວັນຄູແຫ່ງຊາດ ຄົບຮອບ 22 ປີ ວັນທີ 7 ຕຸລາ 1994 ຫາ ວັນທີ 7 ຕຸລາ 2016 ຂຶ້ນໃນວັນທີ 6 ຕຸລານີ້ ທີ່ສະຖາບັນດັ່ງກ່າວ, ໂດຍການເປັນປະທານຂອງ ທ່ານ ທອງສະລິດ ມັງໜໍ່ເມກ ຫົວໜ້າສະຖາບັນການເມືອງ-ການປົກຄອງແຫ່ງຊາດ, ມີບັນດາຮອງຫົວໜ້າ ສມປຊ, ຄູ-ອາຈານ ພ້ອມດ້ວຍນັກສຶກສາເຂົ້າຮ່ວມ.
ສມປຊ ສຳເລັດກອງປະຊຸມ ສະຫຼຸບຖອດຖອນບົດຮຽນຂັ້ນຜູ້ບໍລິຫານ ໂຮງຮຽນການເມືອງ-ການປົກຄອງທ້ອງຖິ່ນທົ່ວປະເທດ
ໃນວັນທີ 28-30 ກັນຍາ 2016 ທີ່ຜ່ານມາ ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດກອງປະຊຸມສະຫຼຸບຖອດຖອນບົດຮຽນ ຜູ້ບໍລິຫານ ໂຮງຮຽນການເມືອງ- ການປົກຄອງທ້ອງຖິ່ນ ທົ່ວປະເທດໄລຍະ 2011-2015 ແລະ ທິດທາງແຜນການປີ 2016-2020 ໂດຍການເປັນປະທານຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ສະມາຊິກ ສະພາແຫ່ງຊາດ, ເລຂາຄະນະບໍລິຫານງານ ພັກ, ຫົວໜ້າ ສມປຊ ພ້ອມດ້ວຍ ຄະນະພັກ, ຄະນະອຳນວຍການ, ມີ ຄະນະປະຈຳພັກແຂວງ, ນະຄອນ ຫຼວງ, ກະຊວງ ແລະ ອຳນວຍການໂຮງຮຽນການເມືອງ-ການປົກຄອງແຂວງໃນທົ່ວປະເທດເຂົ້າຮ່ວມ.
ກອງປະຊຸມຖອດຖອນບົດຮຽນ ການຄຸ້ມຄອງປ້ອງກັນວິທະຍານິພົນ
ໃນວັນທີ 25 ກັນຍານີ້ ທີ່ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດກອງປະຊຸມຖອດຖອນບົດຮຽນການຄຸ້ມຄອງປ້ອງກັນວິທະຍານິພົນຂອງ ນັກສຶກສາ ປະລິນຍາໂທ ຂຶ້ນໂດຍການເປັນປະທານ ຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ ພ້ອມດ້ວຍ ຄະນະພັກ, ຄະນະອຳນວຍການ ສມປຊ ແລະ ພະນັກງານ, ຄູ-ອາຈານ.
ກອງປະຊຸມຖອດຖອນບົດຮຽນການຮຽນ-ການສອນ ປະຈຳ 2015-2016 ສມປຊ
ໃນລະຫວ່າງວັນທີ 22-23 ກັນຍາ 2016 ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດຕັ້ງກອງປະຊຸມຖອດຖອນບົດຮຽນ ການຮຽນ-ການສອນ ປະຈຳປີ 2015-2016 ຂຶ້ນ ທີ່ຫ້ອງປະຊຸມຊັ້ນ 1 ສູນຂໍ້ມູນຂ່າວສານ ໂດຍການເປັນປະ ທານຂອງທ່ານ ຮສ ປອ ທອງສະລິດ ມັງໜໍ່ເມກ ກຳມະການ ສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ, ນອກນັ້ນຍັງມີບັນດາຄະນະພັກ, ຄະນະນຳ, ຄະນະວິຊາ, ກົມ, ຫ້ອງການ, ສູນຂໍ້ມູນຂ່າວ ສານ, ພະນັກງານ, ຄູ-ອາຈານ ທົ່ວ ສມປຊ ເຂົ້າຮ່ວມຢ່າງ ພ້ອມພຽງ.